b'\n_START_ARTICLE_\nMiro Glavurti\xc4\x87\n_START_PARAGRAPH_\nMiro Glavurti\xc4\x87 (\xc5\xa0kaljari kraj Kotora, Crna Gora, 5. rujna 1932.), hrvatski je slikar i knji\xc5\xbeevnik.\n_START_SECTION_\n\xc5\xbdivotopis\n_START_PARAGRAPH_\nMiro Glavurti\xc4\x87 rodio se je u \xc5\xa0kaljarima kraj Kotora, u Crnoj Gori 1932. godine. Diplomirao je hortikulturu na \xc5\xa0umarskom fakultetu u Beogradu, gdje je djelovao kao samostalan pisac i slikar._NEWLINE_Glavurti\xc4\x87 je idejnim za\xc4\x8detnikom i jednim od osniva\xc4\x8da i teoreti\xc4\x8dara umjetni\xc4\x8dke skupine Mediala (1958.). Njegove su slike i crte\xc5\xbei kompozicije realnih i nadrealnih elemenata, u kojima se izo\xc5\xa1trenim izrazom prikazuju mitske osobnosti i krajolici (Izabela i zvijeri, 1957.)._NEWLINE_U svome knji\xc5\xbeevnome radu iskazuje sklonost asocijativno-nadrealnim vizijama (Satana, 1978.; Psine, 1982.). Kao neovisan izdava\xc4\x8d od 1976. godine izdao je mnoga djela kr\xc5\xa1\xc4\x87anskih mistika i katoli\xc4\x8dke obnove (Opus Dei, 1991.). Od 1992. godine \xc5\xbeivi u Hrvatskoj.'